7. ΝΟΜΟΣ υπ’ αριθ. 776 της 27 Απρ./6 Μαΐου 1978 (ΦΕΚ Α΄ 68)  Περί καταβολής μηνιαίου βοηθήματος δια μίσθωσιν οικήματος εις καταστάσας αστέγους οικογενείας της περιοχής Νομού Αττικής, εκ των Θεομηνιών 1977-1978.  Άρθρ.1.-1.Εις εκάστην οικογένειαν της οποίας η κατοικία ιδιόκτητος ή μη εις την οποίαν εστεγάζετο μονίμως κατεστράφη ολοσχερώς ή κατέστη επικινδύνως ετοιμόρροπος συνεπεία των θεομηνιών των μηνών Νοεμβρίου και Δεκεμβρίου του έτους 1977 και Ιανουαρίου και Φεβρουαρίου του έτους 1978, αι οποίαι έπληξαν την περιοχήν του Νομού Αττικής, καταβάλλεται επί εν έτος μηνιαίον χρηματικόν βοήθημα προς μίσθωσιν οικήματος. 2.Η καταβολή του μηνιαίου τούτου βοηθήματος άρχεται δια μεν τους πληγέντας τον μήνα Νοέμβριον από 1ης Δεκεμβρίου του έτους 1977, δια τους πληγέντας τον μήνα Δεκέμβριον από 1ης Ιαν. 1978, δια τους πληγέντας τον μήνα Ιανουάριον από 1ης Φεβρ. 1978 και δια τους πληγέντας τον μήνα Φεβρουάριον από 1ης Μαρτ. 1978. 3.Το ποσόν του μηνιαίου βοηθήματος ορίζεται από 1.500 έως 3.000 δραχμάς κατά οικογένειαν αναλόγως της συνθέσεως ταύτης. Άρθρ.2.-Η σχετική δαπάνη δια την καταβολήν του βοηθήματος του άρθρ. 1 θα βαρύνη την πίστωσιν του προϋπολογισμού εξόδων του Υπουργείου Κοινωνικών Υπηρεσιών υπό φορέα 385 «Θεομηνίαι» ΚΑΕ 2624 «Χορηγίαι εις πληττομένους εκ θεομηνιών». Άρθρ.3.-Οι δικαιούμενοι του βοηθήματος, η κατά το άρθρ. 1 παρ. 3 κλιμάκωσις τούτου, ο τρόπος και αι προϋποθέσεις καταβολής, ως και πάσα ετέρα αναγκαία λεπτομέρεια, καθορίζονται δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. Άρθρ.4-1.Εις περιπτώσεις θεομηνιών η εκ της ανάγκης προσωρινής εγκαταστάσεως και διατροφής πληγεισών οικογενειών ή μεμονωμένων ατόμων εις Ξενοδοχεία ή ετέρους χώρους προκύπτουσα δαπάνη, καταβάλλεται υπό των αρμοδίων, δια την κοινωνικήν προστασίαν των θεομηνιοπλήκτων, Υπηρεσιών του Υπουργείου Κοινωνικών Υπηρεσιών, απ’ ευθείας εις τους ξενοδόχους ή ιδιοκτήτας ετέρων χώρων, εις βάρος των πιστώσεων του προϋπολογισμού εξόδων του Υπουργείου Κοιν. Υπηρεσιών υπό φορέα 385 ΚΑΕ.2624 «χορηγίαι εις πληττομένους εκ θεομηνιών». 2.Αι λεπτομέρειαι της, κατά την προηγουμένην παράγραφον καταβαλλομένης δαπάνης, καθορίζονται δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. Άρθρ.5.-1.Οφειλόμεναι ασφαλιστικαί εισφοραί υπό πλημμυροπαθών της 2ας Νοεμ. 1977, 10ης Δεκ. 1977 και 6ης Φεβρ. 1978 της περιοχής τέως Διοικήσεως Πρωτευούσης και Ελευσίνος, προς Οργανισμούς Κοινωνικής Ασφαλίσεως και Πολιτικής αρμοδιότητος του Υπουργείου Κοινων. Υπηρεσιών, αναγόμεναι εις την χρονικήν περίοδον από 1ης Οκτ. 1977 μέχρι 31 Μαρτ. 1978, ως και οφειλαί εκ δόσεων του Νόμ. 38/75 αναγόμεναι εις την αυτήν χρονικήν περίοδον, απαλλάσσονται των προσθέτων τελών, τόκων και λοιπών προσαυξήσεων και κεφαλαιοποιούμεναι εξοφλούνται υπό των υποχρέων εις 12 ίσας μηνιαίας δόσεις, της πρώτης τούτων καταβλητέας μέχρι 31 Ιουλ. 1978. 2.Η μη εμπρόθεσμος καταβολή δόσεώς τινος συνεπάγεται απώλειαν του δια του παρόντος παρεχομένου ευεργετήματος, καθίσταται δε εξ ολοκλήρου απαιτητόν το σύνολον των οφειλών μετά των κατά τας κειμένας διατάξεις αναλογούντων προσθέτων τελών, τόκων και λοιπών προσαυξήσεων. 3.Ως ασφαλιστικαί εισφοραί δια την εφαρμογήν του παρόντος νοούνται αι εισφοραί ησφαλισμένου και εργοδότου ως και εισφοραί αυτοτελώς εργαζομένων δι’ υποχρεωτικήν ή προαιρετικήν ασφάλισιν εις πάσης φύσεως Οργανισμούς Κοινωνικής ασφαλίσεως και Πολιτικής (κυρίας ασφαλίσεως, επικουρικής ασφαλίσεως, αρωγής, ασθενείας, προνοίας) αρμοδιότητος του Υπουργείου Κοινωνικών Υπηρεσιών. 4.Η κατά τ’ ανωτέρω διευκόλυνσις παρέχεται εφ’ όσον οι ενδιαφερόμενοι υποβάλλουν σχετικήν προς τούτο αίτησιν εις τον αρμόδιον ασφαλιστικόν φορέα μέχρι 30 Ιουν. 1978 μετά βεβαιώσεως της αρμοδίας Επιτροπής, από την οποίαν να προκύπτη ότι υπέστησαν ζημίας από τας πλημμύρας. Άρθρ.6.-Η ισχύς του παρόντος άρχεται από 1ης Δεκ. 1977.                 (Αντί για τη σελ. 84,321) Σελ. 84,321(α) Τεύχος 713-Σελ. 137 Πληττόμενοι από θεομηνίες και άλλα έκτακτα γεγονότα 35.Β.ε.7     